Houssem Aouar

Houssem Aouar (lahir 30 Jun 1998) merupakan seorang pemain bola sepak profesional yang beraksi di posisi pemain tengah untuk Roma dan pasukan kebangsaan Algeria.

 Kerjaya kelab
Aouar telah menyertai akademi Olympique Lyonnais pada tahun 2009 semasa berusia sebelas tahun.

Pada Julai 2016, beliau telah menandatangani kontrak selama tiga tahun bersama Lyon. Beliau melakukan penampilan sulungnya pada 16 Fberuari 2017 ketika pasukannya meraih kemenangan 4-1 ke atas AZ Alkmaar dalam pusingan ke-32 peringkat kalah mati Liga Europa selepas menggantikan Sergi Darder pada minit ke-84. Aouar menjaringkan gol pertamanya untuk Lyon pada seminggu kemudian dalam perlawanan timbal balik menentang AZ Alkmaar di Parc Olympique Lyonnais yang berakhir dengan kemenangan 7–1 berpihak kepada Lyon. Beliau melakukan penampilan sulungnya di Ligue 1 sebagai barisan kesebelasan utama pasukan ketika menentang Bastia pada 16 April 2017 tetapi perlawanan dihentikan pada separuh masa dengan kedudukan seri tanpa jaringan. Kemenangan dianugerahkan kepada Lyon pada tiga minggu kemudian. Beliau telah dicalonkan ke dalam anugerah Golden Boy pada Julai 2018.

Pada permulaan musim 2017–18, walaupun hanya beraksi dalam lima perlawanan kompetitif bersama Lyon semenjak beliau menyertai skuad utama, Aouar telah diberi jersi nombor simbolik 8 (yang pernah dipakai oleh legenda kelab Juninho) selepas Corentin Tolisso meninggalkan Lyon untuk berpindah ke Bayern Munich pada Jun 2017.

Pada 11 Disember 2019, Aouar menjaringkan gol ketika perlawanan peringkat kumpulan Liga Juara-Juara menentang RB Leipzig sekali gus membantu Lyon meneruskan kemaraan ke pusingan ke-16 kejohanan.

 Kehidupan peribadi 
Aouar berasal daripada keturunan Algeria. Beliau menjadikan Juninho dan Zinedine Zidane yang juga berasal daripada keturunan Algeria sebagai model peranannya.

 Statistik kerjaya 
.

KelabMusimLigaPialaTermasuk Coupe de France dan DFB-Pokal.Piala LigaEropahLainJumlahKmnclnGolKmnclnGolKmnclnGolKmnclnGolKmnclnGolKmnclnGol Lyon2016–173000002100512017–18326400081—4472018–193772010704772019–20253433251379Jumlah kerjaya971610342223—13324

 Catatan 

 Pautan luar 

 OL profile


Category:Kelahiran 1998
Category:Orang hidup
Category:Pemain bola sepak Perancis
Kategori:Pemain bola sepak Algeria
Category:Algeria Perancis
Category:Pemain Olympique Lyonnais
Kategori:Pemain A.S. Roma